b'\n_START_ARTICLE_\n\xc5\xa0ar\xc5\xabnas Birutis\n_START_SECTION_\nBiografija\n_START_PARAGRAPH_\n1979 m. baig\xc4\x97 \xc5\xa0iauli\xc5\xb3 J. Janonio vidurin\xc4\x99 mokykl\xc4\x85. Vilniaus universiteto Pramon\xc4\x97s ekonomikos fakultete baig\xc4\x97 pramon\xc4\x97s planavimo, 1984 m. \xe2\x80\x93 ekonomikos studijas, ekonomistas; 1998 m. \xc4\xafgijo bankrutuojan\xc4\x8di\xc5\xb3 \xc4\xafmoni\xc5\xb3 administratoriaus kvalifikacij\xc4\x85, o 2003 m. baig\xc4\x97 teis\xc4\x97s magistro studijas Lietuvos teis\xc4\x97s universitete, \xc4\xafgijo teisininko kvalifikacij\xc4\x85, teis\xc4\x97s magistras. 1999 m. sta\xc5\xbeavosi Japonijoje valstyb\xc4\x97s politikos verslo pl\xc4\x97tros klausimais. 2001 m. i\xc5\xa1klaus\xc4\x97 LBDFI ir JAV ambasados Ekonomist\xc5\xb3 tobulinimosi programos kursus, 2001\xe2\x80\x932002 m. i\xc5\xa1klaus\xc4\x97 \xc4\xafvairius kursus Lietuvos vie\xc5\xa1ojo administravimo institute._NEWLINE_1982-1984 m. LTSR valstybinio akademinio dramos teatro \xc5\xabkio skyriaus, 1984-1986 m. Kauno termofikacin\xc4\x97s elektrin\xc4\x97s Ekonomikos \xe2\x80\x93 planavimo skyriaus darbuotojas. 1986-1991 m. dirbo organizacin\xc4\xaf, finans\xc5\xb3 \xe2\x80\x93 kontrol\xc4\x97s, vadovaujam\xc4\x85 darb\xc4\x85 Kauno miesto komitete bei tuometiniame Lietuvos komjaunimo centro komitete, Lietuvos jaunimo forume._NEWLINE_1990-1999 m. dirbo priva\xc4\x8diame versle. Konsultavo pirm\xc5\xb3j\xc5\xb3 Lietuvoje UAB steigim\xc4\x85 ir registracij\xc4\x85, \xc4\xafk\xc5\xabr\xc4\x97 ir vadovavo Lietuvos ra\xc5\xa1ytoj\xc5\xb3 s\xc4\x85jungos leidyklai, \xc4\xafk\xc5\xabr\xc4\x97 ir vadovavo turizmo firmai \xe2\x80\x9eTaika\xe2\x80\x9c, organizavo Vakar\xc5\xb3 turist\xc5\xb3 srautus \xc4\xaf Lietuv\xc4\x85, kitas Baltijos valstybes ir Rusij\xc4\x85,_NEWLINE_\xc4\xafk\xc5\xabr\xc4\x97 ir vadovavo UAB \xe2\x80\x9eMono - turizmas\xe2\x80\x9c, vie\xc5\xa1bu\xc4\x8diui \xe2\x80\x9eNidos auksin\xc4\x97s kopos\xe2\x80\x9c, k\xc5\xabr\xc4\x97 kaimo turizmo projektus Lietuvoje, dalyvavo kituose verslo projektuose._NEWLINE_Nuo 1999 m. iki 2002 m. dirbo \xc5\xaakio ministerijoje kuriant Smulkaus ir vidutinio verslo skyri\xc5\xb3 ir jam vadovavo. Koordinavo daugelio tyrim\xc5\xb3, program\xc5\xb3 rengim\xc4\x85 bei verslo pl\xc4\x97tros projekt\xc5\xb3 \xc4\xafdiegim\xc4\x85 atskiruose Lietuvos regionuose. Buvo stojimo Europos S\xc4\x85jung\xc4\x85 deryb\xc5\xb3 skyriaus \xe2\x80\x9eMa\xc5\xbeos ir vidutin\xc4\x97s \xc4\xafmon\xc4\x97s\xe2\x80\x9c sektoriaus vadovas, Lietuvos derybin\xc4\x97s delegacijos narys. U\xc5\xbe darb\xc4\x85 apdovanotas \xc5\xabkio ministro garb\xc4\x97s ra\xc5\xa1tu bei Europos Komisijos generalinio direktoriaus ra\xc5\xa1tu \xe2\x80\x9eU\xc5\xbe reik\xc5\xa1ming\xc4\x85 ind\xc4\x97l\xc4\xaf Lietuvos derybose su Europos S\xc4\x85junga\xe2\x80\x9c._NEWLINE_Nuo 2002 m. gegu\xc5\xbe\xc4\x97s m\xc4\x97n. iki 2003 m. bir\xc5\xbeelio m\xc4\x97n. dirbo Lietuvos verslo darbdavi\xc5\xb3 konfederacijos atstovu LR Seime ir Vyriausyb\xc4\x97je, nuo 2002 m. iki 2003 m. dirbo neatlyginamu LR Vyriausyb\xc4\x97s konsultantas, nuo 2003 m. bir\xc5\xbeelio m\xc4\x97n. Valstybin\xc4\x97s lo\xc5\xa1im\xc5\xb3 prie\xc5\xbei\xc5\xabros komisijos LR Ministro pirmininko skirtas narys (dalyvavo kuriant ir tobulinant LR teis\xc4\x97s aktus)._NEWLINE_Nuo 2004 m. bir\xc5\xbeelio m\xc4\x97n. iki 2009 m. \xc5\xa1e\xc5\xa1tosios kadencijos Europos Parlamento narys. Buvo Liberal\xc5\xb3 ir demokrat\xc5\xb3 aljanso u\xc5\xbe Europ\xc4\x85 frakcijos, taip pat Pramon\xc4\x97s, mokslini\xc5\xb3 tyrim\xc5\xb3 ir energetikos komiteto narys, Vidaus rinkos ir vartotoj\xc5\xb3 apsaugos komiteto pavaduojantis narys; Delegacijos ES-Ukrainos parlamentinio bendradarbiavimo komitete narys; Delegacijos ry\xc5\xa1iams su Piet\xc5\xb3 Azijos valstyb\xc4\x97mis ir Piet\xc5\xb3 Azijos regioninio bendradarbiavimo asociacija (SAARC), pavaduojantis narys. Nuo 2009 m. Lietuvos pramoninink\xc5\xb3 konfederacijos atstovas LR Seime ir Vyriausyb\xc4\x97je. Nuo 2011 m. Vilniaus miesto savivaldyb\xc4\x97s tarybos narys. _NEWLINE_2012 m. i\xc5\xa1rinktas Seimo nariu. Nuo 2012 m. gruod\xc5\xbeio m\xc4\x97n. - Kult\xc5\xabros ministras 16-oje Lietuvos vyriausyb\xc4\x97je.  _NEWLINE_\xc5\xbdmona Rasa, dukra R\xc5\xabta Marija.'